ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
தபால்தலை சேகரிப்பு குறித்த விழிப்புணர்வை குழந்தைகளுக்கு ஏற்படுத்த ஆன்லைன் மூலம் சிறப்பு முகாம்
சிறப்பு தபால் தலை சேகரிப்பது மற்றும் ஆய்வு செய்வது ”பொழுதுபோக்கின் ராஜா” என்று அழைக்கப்படுகிறது. இது சிறார்களின் மனதை கவர்ந்துள்ளது. தபால் தலை சேகரிப்பாளராக மாறுவதன் மூலம், தபால் தலையின் பன்முகப் பாத்திரங்களைப் பற்றி ஒருவர் அறிந்து கொள்ளலாம். மேலும் இது சிறந்த கல்வி முக்கியத்துவத்தைக் கொண்டுள்ளது. சிறப்பு தபால்தலை சேகரிப்பதை குழந்தைகளின் மனதில் ஒரு பொழுதுபோக்காக விதைக்க, சிறப்பு தபால்தலை மையம், அண்ணாசாலை தலைமை அஞ்சலகம், சென்னை 600 002, மே 2022 மாதத்தில் ஆன்லைன் மூலம் ”கோடைகால முகாமை” அமர்வுகளில் ஏற்பாடு செய்துள்ளது.
|
|
எண்.
|
|
அமர்வுகள்
|
|
காலம்
|
|
நேரம்
|
|
1.
|
|
தொகுதி 1
|
|
02.05.2022 to 04.05.2022
|
|
10.30 to 12.45
|
|
2.
|
|
தொகுதி 2
|
|
09.05.2022 to 11.05.2022
|
|
10.30 to 12.45
|
|
3.
|
|
தொகுதி 3
|
|
16.05.2022 to 18.05.2022
|
|
10.30 to 12.45
|
|
4.
|
|
தொகுதி 4
|
|
23.05.2022 to 25.05.2022
|
|
10.30 to 12.45
|
|
5.
|
|
தொகுதி 5
|
|
30.05.2022 to 01.06.2022
|
|
10.30 to 12.45
கோடைகால முகாமின் ஒரு பகுதியாக, சிறப்பு தபால்தலையை பொழுதுபோக்காக சேகரிப்பதை அறிமுகம் செய்தல், தபால்தலைகளை எவ்வாறு காட்சிப்படுத்தல், கடிதம் எழுதும் பயிற்சிகள், தபால் நிலையத்திற்கு களப்பயணம் குறித்த ஒரு குறும்படம் போன்றவையாகும்.
தகுதி வரம்பு:
1. 8 முதல் 14 வயதிற்குட்பட்ட ஆர்வமுள்ள குழந்தைகள்  ஒரு நபருக்கு ரூ.250/- பதிவு கட்டணமாக செலுத்தி இந்த முகாமில் சேரலாம். அமர்வுக்கான ஒதுக்கீடு “முதலில் வருபவருக்கு முதல் ஒதுக்கீடு” என்பதைப் பொறுத்தது. அமர்வுக்கான மாற்றம் ஊக்குவிக்கப்படாது.
2. நுழைவுக் கட்டணம் காசோலை மற்றும் டிமாண்ட் டிராப்ட் மூலம் “தலைமை அஞ்சலக அதிகாரி, அண்ணா சாலை தலைமை அஞ்சலகம், சென்னை 600 002” என்ற பெயரில் அனுப்ப வேண்டும். நுழைவுக்கட்டணத்தை விண்ணப்பத்துடன் விரைவுத்தபால் / பதிவுத்தபால் மூலமாக மட்டுமே “தலைமை அஞ்சலக அதிகாரி, அண்ணா சாலை தலைமை அஞ்சலகம், சென்னை 600 002” என்ற முகவரிக்கு அனுப்ப வேண்டும். விண்ணப்பப்படிவம் மற்றும் நுழைவுக்கட்டணம் பெறுவதற்கான கடைசி தேதி 25.04.2022 என்று நிர்ணயிக்கப்பட்டுள்ளது. தாமதமாக வரும் விண்ணப்பங்கள் ஏற்றுக் கொள்ளப்பட மாட்டாது.
3. நுழைவுக்கட்டணம் பின்வருவனவற்றிற்கு பயன்படுத்தப்படும்.
அ. பங்கேற்பாளரின் பெயரில் புதிய தபால்தலை கணக்கில் வரவு வைக்கப்படும். புதிய நினைவு முத்திரைகளை  தொகை உள்ள வரை பங்கேற்பாளருக்கு அனுப்பப்படும். மேலும் எதிர்காலத்தில் பங்கேற்பாளர்கள் தங்கள் கணக்கில் ரீசார்ஜ் செய்து கொள்ளலாம்.
ஆ. மேலும் கோடைக்கால முகாமிற்கான தேவையான பொருட்கள் பங்கேற்பாளர்களுக்கு தபால் மூலம் அனுப்பப்படும்.
4. தொகுதிகள் / அமர்வுகள் அண்ணா சாலை தபால் நிலையத்தால் மட்டுமே ஒதுக்கப்படும். ஒதுக்கப்பட்ட தொகுதிகள் / அமர்வுகள் மற்றும் கோடைக்கால முகாமுக்காக உருவாக்கப்பட்ட “Link for webinar” மின்னஞ்சல் மூலமாக அனுப்பப்படும்.
5. கோடைக்கால முகாம் முடிந்ததும், பங்கேற்பாளர்களுக்கு தபால் மூலம் சான்றிதழ் அனுப்பப்படும் தலைமை அஞ்சல் அதிகாரி வெளிட்டுள்ள செய்திக் குறிப்பில் தெரிவிக்கப்பட்டுள்ளது.
சிறப்பு சேவைகள் மற்றும் கட்டுரைகள்
புதுவை பல்கலைக் கழகத்தில் வேலைவாய்ப்பு முகாம்: 48 மாணவர்களுக்கு பணி நியமன ஆணைகள்
புதுவை பல்கலைக்கழக ஆங்கிலத்துறை வேலைவாய்ப்பு மையத்தின் சார்பாக நடத்தப்பட்ட வளாக வேலைவாய்ப்பு முகாம் ஜூன் 12ஆம் தேதி ஞாயிற்றுக்கிழமை பல்கலைக்கழக வெள்ளிவிழா வளாகத்தில் நடைபெற்றது. அனைத்து துறைகளில் இருந்தும் சுமார் 100 முதுகலை மாணவர்கள் கலந்துகொண்டு நேர்முகத் தேர்வில் பங்கேற்றனர். இந்தியா மற்றும் அமெரிக்காவில் கிளைகளைக் கொண்ட தேவ் கேர் சொல்யூசன்ஸ்  என்கிற மென்பொருள் நிறுவனம் இந்த வேலைவாய்ப்பு முகாமில் மாணவர்களை தேர்வு செய்வதில் ஆர்வம் காட்டினர். புதுவை பல்கலைக்கழகம் மற்றும் புதுவையில் உள்ள பிற கல்லூரிகளைச் சேர்ந்த 90-க்கும் அதிகமான முதுகலை மாணவர்கள் இந்த வளாக வேலை வாய்ப்பு முகாமில் பதிவு செய்து கலந்து கொண்டனர். அவர்களில் 48 மாணவர்களுக்கு வேலை வாய்ப்பிற்கான பணி நியமன ஆணைகளை தேவ்கேர் சொல்யுஷன்ஸ் நிறுவனம் வழங்கியுள்ளது. தேர்ந்தெடுக்கப்பட்ட இந்த 48 எட்டு மாணவர்களும் ஆண்டுக்கு 3.6 லட்சம் ஊதியத்தில் பணியில் அமர்த்தப்படுவர்.
வேலைவாய்ப்பு முகாமை துவக்கி வைத்த மானுடவியல் புலத்தின் தலைவர் பேராசிரியர் கிளமெண்ட் லூர்து பேசுகையில் "புதுவை பல்கலைக்கழகம் உருவாக்கியுள்ள மாணவர் நலன் சார்ந்த கல்வி கற்பதற்கான மேம்பட்ட சூழலின் அறிகுறி தான் இந்த வேலை வாய்ப்பு முகாமின் வெற்றி" என்று கூறினார். ஆங்கில துறையின் தலைவர் பேராசிரியர் த. மார்க்ஸ் கூறுகையில், "இந்த வேலைவாய்ப்பு முகாமின் பிரதான நோக்கம் மாணவர்களுக்கு முறையான வாய்ப்பை வழங்குவதோடு அவர்களுக்கு வளாகத்திலேயே நேர்காணல் குறித்த ஒரு புதிய அனுபவத்தை வழங்குவது ஆகும். இது வெறும் துவக்கமே. எதிர்காலங்களில் மென்மேலும் பல்வேறு பன்னாட்டு நிறுவனங்கள் அழைக்கப்பட்டு மாணவர்களுக்கு புதிய பொன்னான வேலைவாய்ப்புக்கான முகாம்கள் ஏற்பாடு செய்யப்படும்” என்றார். வேலைவாய்ப்பு மையத்தின் ஒருங்கிணைப்பாளர்கள் பேராசிரியர் கே. ரேஷ்மி பேராசிரியர் சா விசாகா தேவி, தேவ்கர் சொல்யூஷன்ஸ் மூத்த மனிதவளத் துறை மேலாளர் ஜானகிராமன் ஆகியோர் இந்த நிகழ்வில் பங்கேற்றனர்.
பிரதமர் அலுவலகம்
கொரியா குடியரசின் அதிபருடன் பிரதமர் சந்திப்பு
ஹிரோஷிமாவில் நடைபெறும் ஜி7 உச்சிமாநாட்டிற்கு இடையே கொரிய குடியரசு அதிபர் மாண்புமிகு திரு யூன் சுக் யோலை பிரதமர் திரு நரேந்திர மோடி மே 20, 2023 அன்று சந்தித்துப் பேசினார்.
இந்தியாவிற்கும் கொரிய குடியரசுக்கும் இடையேயான சிறப்பு கேந்திர கூட்டுமுயற்சியின் முன்னேற்றத்தை தலைவர்கள் ஆய்வு செய்ததோடு, வர்த்தகம் மற்றும் முதலீடு, உயர் தொழில்நுட்பம், தகவல் தொழில்நுட்பம், வன்பொருள் உற்பத்தி, பாதுகாப்பு, குறைக்கடத்திகள் மற்றும் கலாச்சாரம் உள்ளிட்ட துறைகளில் இருதரப்பு ஒத்துழைப்பை மேம்படுத்துவதற்கான வழிமுறைகளையும் ஆலோசித்தார்கள்.
இரண்டு நாடுகளின் தூதரக உறவின் பொன் விழா இந்த ஆண்டு கொண்டாடப்படவிருப்பதை அவர்கள் குறிப்பிட்டதோடு, இருதரப்பு உறவை மேலும் வலுப்படுத்த ஆர்வம் தெரிவித்தனர்.
பிரதமர் தலைமையிலான ஜி20 அமைப்பிற்கு அதிபர் திரு யூன் சுக் யோல் பாராட்டையும் தமது ஆதரவையும் தெரிவித்தார். இந்த ஆண்டு செப்டம்பர் மாதம் இந்தியாவில் நடைபெற உள்ள ஜி20 தலைவர்களின் உச்சிமாநாட்டில் கலந்து கொள்வதற்கான அதிபர் திரு யூனின் வருகையை ஆவலுடன் எதிர்நோக்குவதாக பிரதமர் குறிப்பிட்டார்.
இந்தியாவுக்கு மிகவும் முக்கியத்துவம் வாய்ந்த கொரிய குடியரசு நாட்டின் இந்தோ-பசிபிக் உத்திக்கு பிரதமர் வரவேற்பு தெரிவித்தார்.
பிராந்திய வளர்ச்சி குறித்தும் தலைவர்கள் நேர்மறையான கருத்துக்களைப் பரிமாறிக் கொண்டனர்.
பெண்கள் மற்றும் குழந்தை நலன் அமைச்சகம்
ஸ்வாதார் கிரெஹ் மற்றும் உஜ்ஜவாலா திட்டங்கள்
பெண்கள் கடத்தப்படுவதைத் தடுக்கவும், கடத்தப்பட்டவர்களை மீட்டு, மறுவாழ்வு அளிப்பதுடன், பாலியல் தொழிலில் ஈடுபடுத்துவதற்காக கடத்தப்பட்டு பாதிக்கப்பட்ட பெண்களை மறு ஒருங்கிணைக்கவும் உஜ்ஜவாலா திட்டத்தை அரசு செயல்படுத்தி வருகிறது. நெருக்கடியான சூழலில் உள்ள பெண்களின் அடிப்படைத் தேவைகளைப் பூர்த்தி செய்ய ஸ்வாதார் கிரெஹ் திட்டம் செயல்படுத்தப்படுகிறது. இவ்விரு திட்டங்களையும் மதிப்பீடு செய்த நித்தி ஆயோக், இவ்விரு திட்டங்களையும் ஒருங்கிணைப்பதோடு, அதில் பணியாற்றும் ஊழியர்களின் சம்பளத்தை மாற்றியமைப்பதுடன் திட்ட அமலாக்கத்தில், தகவல் தொழில்நுட்ப சாதனங்களை அதிகளவில் பயன்படுத்தவும் பரிந்துரைத்தது. அதன்படி, இந்தத் திட்டங்கள் தற்போது மிஷன் ஷக்தி என்ற பெயரில் ஒருங்கிணைக்கப்பட்டு, பெண்கள் சார்ந்த பிரச்சினைகளில் வாழ்க்கைச் சக்கர தொடர்ச்சி அணுகுமுறை அடிப்படையில் செயல்படுத்தப்படுகிறது.
பாதிக்கப்பட்ட பெண்களுக்கு தங்குமிடம், உணவு, உடை, மனநல ஆலோசனை, மருத்துவ உதவி, சட்ட உதவி மற்றும் தொழிற்பயிற்சி அளித்து, அவர்களுக்கு, பொருளாதார மற்றும் உணர்வுப்பூர்வ மறுவாழ்வு அளிக்க, இரண்டு திட்டங்களிலும் வகை செய்யப்பட்டுள்ளது. மனநல ஆலோசனை மற்றும் தொழிற்பயிற்சி வழங்க, பயிற்சிபெற்ற பணியாளர்கள் மற்றும் நிபுனர்களைப் பணியமர்த்தவும் இத்திட்டத்தில் வழிவகை உள்ளது. அத்துடன், மறுவாழ்வு அளிக்கப்பட்ட பெண்களை மீண்டும் சமுதாயத்துடன் ஒன்றினைப்பதுடன், இத்திட்டம் முறையாக அமல்படுத்தப்படுவதை உறுதிசெய்ய, மாவட்ட, மாநில மற்றும் தேசிய அளவில் கண்காணிக்கவும் வகை செய்யப்பட்டிருப்பதாக, மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி.ஸ்மிருதி இராணி, மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
பிரதமர் அலுவலகம்
வெள்ளையனே வெளியேறு இயக்கத்தில் பங்கேற்ற சுதந்திர போராட்ட வீரர்களுக்கு பிரதமர் மரியாதை
வெள்ளையனே வெளியேறு இயக்கத்தில் பங்கேற்ற சுதந்திரப் போராட்ட வீரர்களுக்கு பிரதமர் திரு நரேந்திர மோடி மரியாதை செலுத்தினார். காந்தியடிகளின் தலைமையின் கீழ் வெள்ளையனே வெளியேறு இயக்கம் இந்தியாவை காலனித்துவ ஆட்சியிலிருந்து விடுவிப்பதில் பெரும் பங்கு வகித்தது என்று திரு மோடி கூறினார். இந்த நிகழ்ச்சியில் வீடியோ செய்தி மூலம் திரு மோடி தனது எண்ணத்தை பகிர்ந்து கொண்டார்.
இது தொடர்பாக பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
வெள்ளையனே வெளியேறு இயக்கத்தில் பங்கேற்ற மகத்தானவர்களுக்கு மரியாதை செலுத்துகிறேன். காந்தியடிகளின் தலைமையின் கீழ், காலனித்துவ ஆட்சியிலிருந்து இந்தியாவை விடுவிப்பதில் இந்த இயக்கம் பெரும் பங்கு வகித்தது. இன்று இந்தியா ஒருமித்த குரலில் எழுப்புகிறது:
ஊழலே இந்தியாவை விட்டு வெளியேறு.
வாரிசு அரசியலே இந்தியாவை விட்டு வெளியேறு.
திருப்திப்படுத்தும் மனப்பாங்கே இந்தியாவை விட்டு வெளியேறு.
சிறப்பு சேவைகள் மற்றும் கட்டுரைகள்
பிரதம மந்திரி மீன்வள மேம்பாட்டுத் திட்டத்தின் கீழ் பொரிப்பகங்களில் வளர்க்கப்பட்ட பச்சை வரி இறால் குஞ்சுகளை கடலில் விடுதல்
07/09/2023  அன்று, 6.8 மில்லியன் பச்சை வரி இறால் குஞ்சுகள், மண்டபம், கோயில்வாடி பாக் ஜலசந்தி கடற்பகுதியில் மத்திய மீன்வளம், கால்நடை பராமரிப்பு மற்றும் பால்வள அமைச்சகத்தின் நிதியுதவியுடன், தமிழ்நாட்டின் மன்னார் வளைகுடா மற்றும் பாக் ஜலசந்தி கடல் பகுதியில், பச்சை வரி இறால் குஞ்சுகளை, பொரிப்பகங்களில் வளர்த்து, கடலில் விடுதல் என்ற திட்டத்தின் கீழ் மண்டபம் மத்திய கடல் மீன்வள ஆராய்ச்சி நிலைய தலைவர், Dr. K. வினோத், Dr. G. தமிழ்மணி, திட்டத்தின் தலைவர், மண்டபத்திலுள்ள மத்திய கடல் மீன்வள ஆராய்ச்சி நிலைய விஞ்ஞானிகள் மற்றும் பணியாளர்கள் முன்னிலையில்
திரு. M. சிவகுமார், உதவி இயக்குனர், மீன்வளம் மற்றும் மீனவர் நலத்துறை, மண்டபம், விசைப்படகு சங்கம் மற்றும் நாட்டுப்படகு சங்க முக்கிய நிர்வாகிகள் அவர்களால் கடலில் விடப்பட்டன. இத்தகைய முயற்சிக்கு இந்திய அரசு மற்றும் ICAR-CMFRI க்கு மீனவர்கள் நன்றி தெரிவித்தனர். மேலும், பச்சை வரி இறால் வளத்தை பாதுகாக்க, இந்த நடவடிக்கை உதவியாக இருக்கும் என்று தெரிவித்தனர்.
திட்டம் துவங்கியதிலிருந்து , இதுவரை 75.34 மில்லியன் பச்சை வரி இறால் குஞ்சுகள் மன்னார் வளைகுடா மற்றும் பாக் ஜலசந்தி கடற்பகுதியில் விடப்பட்டன. இந்நிகழ்ச்சியை, மண்டபம் மத்திய கடல் மீன்வள ஆராய்ச்சி நிலைய மூத்த விஞ்ஞானி, Dr. B. ஜான்சன் ஒருங்கிணைத்தார்.
பாதுகாப்பு அமைச்சகம்
இந்துஸ்தான் ஏரோனாடிக்ஸ் நிறுவனத்திற்கு நிதியுதவி
ஒரு மேம்படுத்தப்பட்ட இலகுரக ஹெலிகாப்டர் எம்கே3 மற்றும் அதுதொடர்பான உபகரணங்களை ஏற்றுமதி செய்வதற்கான ஒப்பந்தம் ஜனவரி 17, 2022 அன்று மொரிசியஸ் அரசுடன் இந்துஸ்தான் ஏரோனாடிக்ஸ் நிறுவனம் ஒப்பந்தம் மேற்கொண்டது. ஒப்பந்தத்தின் மொத்த மதிப்பு 17.670 மில்லியன் அமெரிக்க டாலர்  ஆகும். ஒப்பந்தப்படி திட்டமிட்டதற்கு முன்பதாகவே 18 மாதங்களுக்குள் ஹெலிகாப்டர் விநியோகம் செய்யப்பட்டது.
பெங்களூருவில் உள்ள இந்துஸ்தான் ஏரோனாடிக்ஸ் நிறுவனம் குறித்த நேரத்தில் வெளிநாட்டு ஒப்பந்தங்களை நிறைவேற்றுவதற்கான போதிய உள்கட்டமைப்பையும், அனுபவம் வாய்ந்த மனிதவளத்தையும் கொண்டுள்ளது. கர்நாடகாவில் தும்கூர் என்ற இடத்தில் உள்ள புதிய ஹெலிகாப்டர் தொழிற்சாலை மூலம் இந்துஸ்தான் ஏரோனாடிக்ஸ் நிறுவனம் மேம்பட்ட உள்கட்டமைப்பு திறனைப் பெற்றுள்ளது.
இத்தகவலை மாநிலங்களவையில் இன்று பாதுகாப்புத்துறை இணையமைச்சர் திரு அஜய்பட் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் 68,584 பேர் குணமடைந்த நிலையில், குணமடைதல்களில் புதிய சிகரத்தை இந்தியா எட்டியது
ஒரே நாளில் 11.7 லட்சத்துக்கும் அதிகமான கொரோனா வைரஸ் பரிசோதனைகள் என்னும் சாதனையைத் தொடர்ந்து, இன்னொரு சிகரத்தை இந்தியா தற்போது எட்டிப் பிடித்துள்ளது.
அதாவது, ஒரு நாளில் குணமடைபவர்களின் எண்ணிக்கையில் இது வரை இல்லாத அளவில், கடந்த 24 மணி நேரத்தில் 68,584 பேர் இந்தியாவில் கொவிட்-19-இல் இருந்து குணமடைந்துள்ளனர்.
இதன் மூலம், இது வரை குணமடைந்தவர்களின் மொத்த எண்ணிக்கை கிட்டத்தட்ட 30 லட்சத்தை எட்டியுள்ளது . மேலும், இந்தியாவின் குணமடைதல் விகிதம் 77 சதவீதத்தை தாண்டியுள்ளது.
தற்போதைய பாதிப்புகளை விட குணமடைந்தவர்களின் எண்ணிக்கை 3.6 மடங்கு அதிகமாக உள்ளது.
கடந்த 24 மணி நேரத்தில் 11.7 லட்சத்துக்கும் அதிகமான பரிசோதனைகள்  செய்யப்பட்டுள்ளன. இந்த சாதனையின் மூலம், ஒட்டுமொத்த பரிசோதனைகளின் எண்ணிக்கை 4.5 கோடியை கடந்துள்ளது .
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும் : https://pib.gov.in/PressReleasePage.aspx?PRID=1650970
சிறப்பு சேவைகள் மற்றும் கட்டுரைகள்
மத்திய அரசு ஓய்வூதியதாரர்கள் டிஜிட்டல் முறையில் வாழ்நாள் சான்றிதழை சமர்ப்பிப்பதை ஊக்குவிப்பது தொடர்பாக தேசிய அளவிலான விழிப்புணர்வு இயக்கம்: நாகர்கோவிலில் ஏராளமான ஓய்வூதியதாரர்கள் பங்கேற்பு
மத்திய அரசு ஓய்வூதியதாரர்கள் டிஜிட்டல் முறையில் வாழ்நாள் சான்றிதழை சமர்ப்பிப்பதை ஊக்குவிப்பது தொடர்பாக தேசிய அளவிலான இயக்கத்தை மத்திய பணியாளர் நலன் மற்றும் ஓய்வூதிய அமைச்சகம் தொடங்கியுள்ளது. முக அடையாள தொழில்நுட்பத்தை மத்திய பணியாளர் நலன் மற்றும் ஓய்வூதியத் துறை இணையமைச்சர் திரு ஜிதேந்திர சிங் அறிமுகம் செய்தார். பதிவு செய்யப்பட்ட ஓய்வூதியதாரர்கள் சங்கத்தினர், ஓய்வூதியத்தை வழங்கும் வங்கிகள், மத்திய அமைச்சகங்கள், மத்திய அரசின் சுகாதாரத் திட்ட மையங்கள் போன்றவை டிஜிட்டல் வாழ்நாள் சான்றிதழ், முக அடையாள தொழில்நுட்ப முறை போன்றவை தொடர்பாக விழிப்புணர்வை ஏற்படுத்த வேண்டும் என்று கேட்டுக்கொள்ளப்பட்டுள்ளது. ஓய்வூதியதாரர்களின் வாழ்வை எளிமைப்படுத்தும் வகையில், இந்த தொழில்நுட்பத்தை பிரபலப்படுத்த சிறப்பு முகாம்களை நடத்துமாறும் அறிவுறுத்தப்பட்டுள்ளது.
இதன் ஒரு பகுதியாக நாகர்கோவிலில் இன்று  ஸ்டேட் வங்கி மற்றும் ஓய்வூதியதாரர்கள் சங்கம் இணைந்து இது தொடர்பான முகாமை நடத்தின. இதில் பணியாளர் நலத்துறையின் சார்பு செயலாளர் திரு தீபக் பந்திர் தலைமையிலான குழு பங்கேற்றது. இந்த நிகழ்ச்சியை பாரத ஸ்டேட் வங்கியை மண்டல மேலாளர் கே ஜி பழனிசாமி, பாதுகாப்புத்துறை ஓய்வூதியதாரர்கள் சங்கத் தலைவர் திரு ஜோன்ஸ் ரவீந்திரன், தனித்துவ அடையாள ஆணையத்தின் திட்ட மேலாளர் திரு நவ்ஷத் ஆகியோர் தொடங்கி வைத்து பங்கேற்றனர்.
இந்த டிஜிட்டல் வாழ்நாள் சான்றிதழ் விழிப்புணர்வு முகாமில் நாகர்கோவில் மற்றும் சுற்றுவட்டார பகுதிகளைச் சேர்ந்த ஏராளமான மத்திய அரசு ஓய்வூதியதாரர்கள் பங்கேற்றனர். அவர்களில் பலர், 80 வயதை கடந்தவர்களாக இருந்தனர். இந்த புதிய தொழில்நுட்பம் அறிமுகம் செய்யப்பட்டுள்ளதற்கு அவர்கள் மகிழ்சியை தெரிவித்துள்ளனர்.
இது தொடர்பான, விழிப்புணர்வு முகாம்கள் நவம்பர் மாதம் முழுதும் பல்வேறு இடங்களில் பணியாளர் நலத்துறையால் நடத்தப்பட உள்ளது.
இது தொடர்பாக மேலும் விவரங்களை அறிய பணியாளர் நலத்துறையின் அதிகார பூர்வ யூடியூப் சேனல் DOPPW_INDIA OFFICIAL-ஐ பார்க்கலாம் என அந்த அமைச்சகம் தெரிவித்துள்ளது. முக அடையாள தொழில்நுட்பத்தின் மூலம் வாழ்நாள் சான்றிதழை சமர்ப்பித்தது தொடர்பாக இந்த யூடியூப் அலைவரிசையில் இந்தி மற்றும் ஆங்கிலத்தில் எளிய முறையில் புரிந்துகொள்ளும் வகையில், இரண்டு வீடியோக்கள் பதிவிடப்பட்டுள்ளதாக பணியாளர் நலத்துறை அமைச்சகம் தெரிவித்துள்ளது.
பாதுகாப்பு அமைச்சகம்
‘ஏரோ இந்தியா 21’ இணையதளத்தை தொடங்கி வைத்தார் பாதுகாப்புத்துறை அமைச்சர் ; ஆசியாவின் மிகப் பெரிய விமான கண்காட்சியில் இடம் பிடிப்பதற்கான முன்பதிவு தொடக்கம்
13வது ‘ஏரோ இந்தியா-21’ விமான கண்காட்சி, கர்நாடகா மாநிலம் எலகங்காவில் உள்ள விமானப்படை தளத்தில், 2021ம் ஆண்டு பிப்ரவரி 3ம் தேதி முதல் 7ம் தேதி வரை நடைபெறவுள்ளது. இதற்காக https://aeroindia.gov.in என்ற இணையதளத்தை, பாதுகாப்புத்துறை அமைச்சர் திரு.ராஜ்நாத் சிங், புது தில்லியில் இன்று தொடங்கி வைத்தார். இதன் மூலம் இந்த கண்காட்சியில், இடம் பிடிப்பதற்கான முன்பதிவு தொடங்கியுள்ளது.
ஆசியாவின் மிகப் பெரிய விமான கண்காட்சிக்கான Aero India 2021 இணையதளம், கண்காட்சியில் பங்கேற்கும் விமான நிறுவனங்களுக்கும், பார்வையாளர்களுக்கும், இந்நிகழ்ச்சி தொடர்பான சேவைகள் மற்றும் தகவல்களை ஆன்லைன் மூலம் மட்டும் வழங்கும். அதோடு பாதுகாப்புத்துறை அமைச்சகத்தின் சமீபத்திய கொள்கைகள், நடவடிக்கைகள், உள்ளநாட்டு தயாரிப்பு விமானங்கள் மற்றும் ஹெலிகாப்டர்கள் பற்றிய தகவல்களும் இடம் பெற்றிருக்கும். இந்நிகழ்ச்சியின் வெற்றிக்கு பாதுகாப்புத்துறை அமைச்சர் தனது வாழ்த்துக்களை தெரிவித்துள்ளார்.
இந்த கண்காட்சியில் பங்கேற்கும் விமான நிறுவனங்கள், ஆன்லைன் மூலம் தங்களின் தேவைக்கேற்ப இடங்களை முன்பதிவு செய்யலாம். முதலில் வருபவர்களுக்கே முன்னுரிமை. இதற்கான கட்டணத்தை ஏரோ இந்தியா இணையளத்தில் ஆன்லைன் மூலம் செலுத்த வேண்டும். வரும் அக்டோபர் 31ம் தேதிக்கு முன் முன்பதிவு செய்தால், கண்காட்சியில் பங்கேற்கும் நிறுவனங்களுக்கு கட்டண தள்ளுபடி சலுகை வழங்கப்படும். கண்காட்சியை பார்வையிட விரும்பம் தொழிலதிபர்கள் மற்றும் பார்வையாளர்களும் இந்த இணையளத்தில் கண்காட்சிக்கான அனுமதிச்சீட்டை ஆன்லைன் மூலம் பெற்றுக் கொள்ளலாம்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
(https://pib.gov.in/PressReleasePage.aspx?PRID=1653267
பிரதமர் அலுவலகம்
பகவான் பிர்ஸா முண்டா பிறந்தநாளில் பிரதமர் புகழாரம்
பகவான் பிர்ஸா முண்டா பிறந்ததாளில், அவருக்கு பிரதமர் திரு நரேந்திர மோடி மரியாதை செலுத்தினார். ‘‘பிர்ஸா முண்டா பிறந்த நாளில் அவரை வணங்குகிறேன். அவர் ஏழைகளின் உண்மையான தூதராக இருந்தார். பின்தங்கிய மக்களின் நலனுக்காக அவர் போராடினார். சுதந்திர இயக்கத்தில் அவரின் பங்களிப்பு, சமூக நல்லிணக்கத்துக்கு அவர் மேற்கொண்ட முயற்சிகள் ஆகியவை எப்போதும் நம்மை ஊக்குவிக்கும்’’ என டிவிட்டரில் பிரதமர் குறிப்பிட்டுள்ளார்.
(
சிறுபான்மையினர் நலன் அமைச்சகம்
மத்திய சிறுபான்மையினர் நலத்துறை இணை அமைச்சராக டாக்டர். விரேந்திர குமார் பதவியேற்பு
மத்திய சிறுபான்மையினர் நலத்துறை அமைச்சர் திரு. முக்தர் அப்பாஸ் நக்வியின் முன்னிலையில் மத்திய சிறுபான்மையினர் நலத்துறை இணை அமைச்சராக டாக்டர். விரேந்திர குமார் பதவியேற்றார். இந்நிகழ்ச்சியில் பேசிய டாக்டர். விரேந்திர குமார் சிறுபான்மையினச் சமூகத்தின் திறன் மேம்பாட்டிற்கு முக்கியத்துவம் வழங்குவோம் என்று கூறினார்.
டாக்டர். விரேந்திர குமார், மத்திய பிரதேசம் டிக்கம்கரின் நாடாளுமன்ற தொகுதியின் உறுப்பினர் ஆவார். ஆறாவது முறையாக நாடாளுமன்ற உறுப்பினராக தேர்ந்தெடுக்கப்பட்டவர். .
1954ஆம் ஆண்டு பிப்ரவரி 27ஆம் தேதி பிறந்த டாக்டர் குமார், சாகரில் உள்ள டாக்டர். ஹரி சிங் கவ்ர் பல்கலைக்கழகத்தில் பொருளாதாரத்தில் முதுநிலை பட்டமும் குழந்தை தொழிலாளர்கள் குறித்த ஆய்வில் முனைவர் பட்டமும் பெற்றார்.
நீர்வளத் துறை அமைச்சகம்
மத்திய நீர்வள அமைச்சக செயலராக திரு. யு. பி. சிங் நியமனம்
மத்திய நீர் வளம், நதி மேம்பாடு மற்றும் கங்கை புத்துயிரூட்டல் துறை அமைச்சகத்தின் செயலராக திரு. உபேந்திர பிரசாத் சிங் நியமிக்கப்பட்டுள்ளார். இந்தியா ஆட்சி பணியைச்  சேர்ந்த இவர், தற்போது தூய்மை கங்கை தேசிய இயக்கத்தின் தலைமை இயக்குநராக பணியாற்றி வருகிறார். அமைச்சகத்தின் தற்போது செயலர் டாக்டர். அமர்ஜித் சிங்,  நவம்பர் 30, 2017 அன்று ஒய்வு பெற்றபின் திரு. உபேந்திர பிரசாத் சிங் செயலாராக பொறுப்பேற்றுள்ளார்.
அறிவியல் மற்றும் தொழில்நுட்பத்துறை
லித்தியம் தொடர்பான ஆய்வில் புதிய கண்டுபிடிப்பு
மத்திய அறிவியல் தொழில்நுட்பத் துறையின் கீழ் இயங்கும் தன்னாட்சி நிறுவனமான இந்திய விண்வெளி இயற்பியல் நிறுவனத்தின் ஆராய்ச்சியாளர்கள், லி்த்தியம் தொடர்பான தமது புதிய கண்டுபிடிப்புகளை நேச்சர் அஸ்ட்ரானமி பத்திரிகையில் வெளியிட்டிருக்கிறார்கள். சர்வதேச ஆய்வாளர்களுடன் இணைந்து, அவர்கள் செய்த ஆராய்ச்சியின் விளைவாக சூரியனைப் போன்ற நட்சத்திரங்களில் லித்திய உற்பத்தி இருப்பதற்கான சான்று இருப்பதாக முதன் முறையாக கண்டுபிடித்திருக்கிறார்கள். இந்த ஆய்வுக் கட்டுரையின் ஆசிரியர்களில் ஒருவரான பேராசிரியர் ஈஸ்வர் ரெட்டி, இந்த கண்டுபிடிப்பு நட்சத்திரங்கள் லித்தியத்தை அழித்து விடும் என்ற நீண்டகால கருத்தினை மாற்றியமைத்திருக்கிறது என்றும் வருங்காலத்தில் சூரியனில் கூட லித்தியம் உற்பத்தி செய்யப்படலாம் என்றும் தெரிவித்திருக்கிறார்.
இது தொடர்பான விரிவான தகவல்களுக்கு - https://pib.gov.in/PressReleasePage.aspx?PRID=1636949
(Visitor Counter : 174
பிரதமர் அலுவலகம்
அமெரிக்காவின் முன்னணி சுகாதார நிபுணர்களுடன் பிரதமரின்சந்திப்பு
அமெரிக்காவின் நியூயார்க்கில் சுகாதாரத் துறையைச் சேர்ந்த அமெரிக்க முன்னணி நிபுணர்களைப் பிரதமர் திரு நரேந்திர மோடி இன்று சந்தித்தார்.
தரமான சுகாதார கவனிப்புக்கான டிஜிட்டல் தொழில்நுட்பங்களைப் பயன்படுத்துவது, ஒருங்கிணைந்த மருந்துகள் மீது அதிக கவனம் செலுத்துவது, சிறந்த சுகாதாரக் கவனிப்புக்கான தயாரிப்புகள் உள்ளிட்ட சுகாதாரத் துறை சார்ந்த பல்வேறு விஷயங்கள் குறித்து பிரதமரும், நிபுணர்களும் விவாதித்தனர்.
இந்த சந்திப்பில் பங்கேற்ற நிபுணர்கள் பற்றிய விவரம்:
- டாக்டர் பீட்டர் ஹோட்டெஸ், டெக்சாசில் உள்ள வெப்ப மண்டல மருந்துகளுக்கான தேசியப் பள்ளியின் நிறுவக டீன்
- டாக்டர் சுனில் ஏ.டேவிட், டெக்சாசில் உள்ள வைரோ வேக்ஸ்-ன் தலைமை நிர்வாக அதிகாரி.
- டாக்டர் ஸ்டீபன் கிளாஸ்கோ, ஜெனரல் கேட்டலிஸ்ட் எனும் மூலதன நிறுவனத்தின் ஆலோசகர்
- டாக்டர் லாடன் ஆர்.பர்ன்ஸ், பென்சில்வேனியா பல்கலைக்கழகத்தின் வார்ட்டன் பள்ளி, சுகாதார கவனிப்பு நிர்வாகத்தின் பேராசிரியர்.
- டாக்டர் விவியன் எஸ்.லீ, வெரிலி லைஃப் சயின்சஸ் நிறுவகத் தலைவர்.
- டாக்டர் பீட்டர் ஆக்ரே, மருத்துவர், நோபல் பரிசு பெற்றவர், பொது சுகாதாரத்திற்கான ஜான்ஸ் ஹாப்கின்ஸ் ப்ளூம்பெர்க் பள்ளி மற்றும் மருந்துகளுக்கான ஜான்ஸ் ஹாப்கின்ஸ் பள்ளியின் மூலக்கூறு உயிரியலாளர்.
பழங்குடியினர் நலத்துறை அமைச்சகம்
அகமதாபாத், உதய்பூர், கொல்கத்தா விமான நிலையங்களில் டிரைப்ஸ் இந்தியா அங்காடிகள் திறக்கப்படும்
அகமதாபாத், உதய்பூர், கொல்கத்தா விமான நிலையங்களில் மலைவாழ் மக்களால் தயாரிக்கப்படும் பொருட்களை விற்பனை செய்யும் டிரைப்ஸ் இந்தியா அங்காடிகளைத் திறக்க இந்திய விமானநிலைய ஆணையம் இடம் அளித்துள்ளது. இது தவிர டேராடூன். வாரணாசி, புனே, கோயம்புத்தூர். லக்னோ, அம்ரிஸ்டர், கேங்டாக் சர்வதேச விமான நிலையங்களிலும் இதுபோன்ற அங்காடிகள் அமைக்க இந்திய மலைவாழ் மக்கள் கூட்டுறவு சந்தை மேம்பாட்டு நிறுவனம்  நிறுவனத்திற்கு இடம் அளிக்கப்பட்டுள்ளது. இந்த விமான நிலையங்களில் டிரைப்ஸ் இந்தியா அங்காடிகள் இடம் பெறுவது மலைவாழ் மக்கள் உற்பத்திப் பொருட்கள விற்பனை செய்வதற்கு சிறந்த வாய்ப்பு அளிப்பதுடன் வாடிக்கையாளர்களிடையே “டிரைப்ஸ் இந்தியா” என்ற வர்த்தக பேரை பிரபலப்படுத்தவும் உதவும்.
டிரைஃபட் நிறுவனம் தற்போது நாடுமுழுவதும் 89 அங்காடிகளை ஏற்படுத்தியுள்ளது. 30.07.2017 அதனிடம் 29 அங்காடிகள் இருந்தன.
பழங்குடியின கைவினைஞர்கள் மேளா:
மலைவாழ் மக்கள் உற்பத்தி செய்யும் புதிய பொருட்களை காட்சிப்படுத்துவதற்கும், மலைவாழ் மக்களிடையே புதிய கைவினைஞர்களை கண்டறிவதற்கும் வசதியாக இந்திய மலைவாழ் மக்கள் கூட்டுறவு சந்தை மேம்பாட்டு மையம் கண்காட்சிகளை நடத்தி வருகிறது. 2018 ஜூலை மாதத்தில் ராஜஸ்தான் மாநிலம் உதய்பூரிலும், ஒடிசா மாநிலம் கியோஜாரிலும் கண்காட்சி நடத்தப்பட்டது. இதில் 120 கைவினைஞர்கள் தங்கள் படைப்புகளை காட்சிக்கு வைத்தனர்.
-----
(Visitor Counter : 119
பிரதமர் அலுவலகம்
பிரதமர் அலுவலகத்தைச் சேர்ந்த அதிகாரிகளையும் ஊழியர்களையும் பிரதமர் சந்தித்தார்
பிரதமர் திரு. நரேந்திர மோடி, புது தில்லி சவுத் பிளாக்கில் உள்ள பிரதமர் அலுவலக அதிகாரிகள் மற்றும் ஊழியர்களை இன்று சந்தித்து வாழ்த்துகளை தெரிவித்தார்.
பிரதமரின் முதன்மைச் செயலாளர் திரு. நிருபேந்திர மிஸ்ரா, தேசிய பாதுகாப்பு முகமையின் தலைவர் திரு. அஜித் டொவால், கூடுதல் முதன்மைச் செயலாளர் திரு. பி. கே. மிஸ்ரா, செயலாளர் திரு. பாஸ்கர் குல்பே ஆகிய பிரதமர் அலுவலகத்தின் மூத்த அதிகாரிகள் உள்ளிட்ட அதிகாரிகள் சமீபத்தில் நடந்து முடிந்த பொதுத் தேர்தலில் மகத்தான வெற்றி பெற்றமைக்காக பிரதமருக்கு பாராட்டுதல்களைத் தெரிவித்துக் கொண்டனர்.
கடந்த ஐந்தாண்டுகளில் பிரதமர் அலுவலகம் முழுவதும் மேற்கொண்ட முயற்சிகள், அர்ப்பணிப்பு ஆகியவற்றை பாராட்டிய பிரதமர், இந்திய மக்களின் நம்பிக்கைகளையும் எதிர்பார்ப்புகளையும் நிறைவேற்றுவதில் முக்கிய பங்கு வகிக்க மேலும் தீவிரமாக செயல்பட தங்களை அர்ப்பணித்துக் கொள்ள வேண்டுமென அவர்கள் ஒவ்வொருவரையும் கேட்டுக் கொண்டார்.
மக்கள் அரசிடமிருந்து பெருமளவில் எதிர்பார்ப்புகளை கொண்டிருப்பதாகவும், பிரதமர் அலுவலகத்தைச் சேர்ந்த குழுவினருக்கு இந்த எதிர்பார்ப்புகள் முழுமையாகச் செயல்பாடுவதற்கான உத்வேகத்தையும் சக்தியையும் வழங்கும் என்றும் அவர் கூறினார்.
தனது குழுவைச் சேர்ந்த ஒவ்வொருவரின் பங்களிப்பையும் அங்கீகரித்த பிரதமர், கடந்த ஐந்தாண்டுகள் தனக்கும் கூட கற்றுக் கொள்வதற்கான அனுபவத்தை வழங்கியது என்றும் குறிப்பிட்டார்.
பிரதமர் அலுவலக அதிகாரிகளின் குடும்ப உறுப்பினர்களுக்கும் இத்தருணத்தில் தனது வாழ்த்துகளையும், பாராட்டுதல்களையும் அவர் தெரிவித்துக் கொண்டார்.
பழங்குடியினர் நலத்துறை அமைச்சகம்
யுனிசெஃப், உலக சுகாதார நிறுவனத்துடன் இணைந்து பழங்குடியின நலத்துறை அமைச்சகம் தங்கள் பணிகளை பாதுகாப்பாக மேற்கொள்வதை உறுதி செய்வதற்காக சுய உதவிக்குழு தன்னார்வலர்களுக்கு இணையதளம் மூலம் டிஜிட்டல் பிரச்சாரம்
கோவிட் தொற்று நோயை எதிர்க்கொள்ள எடுக்க வேண்டிய முக்கியமான தடுப்பு நடவடிக்கைகளைப் பாதுகாப்பாக எடுப்பது குறித்து இணையதளம் மூலம் தன்னார்வலர்களுக்கும், சுய உதவிக்குழுவினருக்கும் புதிய ஆன்லைன் பயிற்சியை பழங்குடியின நலத்துறை இன்று தொடங்கியது. இது 27 மாநிலங்களிலும் உள்ள பழங்குடியினப் பகுதிகளை உள்ளடக்கியது என்பதுடன், 18,000 க்கும் மேற்பட்ட பங்கேற்பாளர்களைச் சென்றடைவதை நோக்கமாகக் கொண்டுள்ளது.
பழங்குடி மக்களுக்கு தங்கள் பணியை பாதுகாப்பாக மேற்கொள்வதை உறுதி செய்வதற்காகவும், இந்த வேலையில் ஈடுபட்டுள்ள சுய உதவிக்குழுக்களின் டிஜிட்டல் பிரச்சாரத்தை ஊக்குவித்து, டிஜிட்டல் தகவல் தொடர்பை உருவாக்குவதற்காகவும் பழங்குடியின நலத்துறை யூனிசெஃப் மற்றும் உலக சுகாதாரத்துறை இணைந்து இதனை மேற்கொள்கிறது. சமூக விலகலின் முக்கியத்துவத்தை இது எடுத்துக்காட்டுகிறது.
இதற்கான நிகழ்ச்சியில் பங்கேற்று உரையாற்றிய பழங்குடியின நலத்துறை அமைச்சகத்தின் திரு. பிரவீர் கிருஷ்ணா, ஐம்பது லட்சம் பழங்குடியின குழுக்களின் பாதுகாப்பை உறுதி செய்வதே இந்த டிஜிட்டல் பிரச்சாரத்தின் இலக்கு என்று தெரிவித்தார்.
(Visitor Counter : 98